CELEX: 62011TN0340
Language: fi
Date: 2011-06-23 00:00:00
Title: Asia T-340/11: Kanne 23.6.2011 — Régie Networks ja NRJ Global v. komissio

24.9.2011   
            
            
               FI
            
            
               Euroopan unionin virallinen lehti
            
            
               C 282/25
            
         Kanne 23.6.2011 — Régie Networks ja NRJ Global v. komissio
   (Asia T-340/11)
   2011/C 282/53
   Oikeudenkäyntikieli: ranska
   
      Asianosaiset
   
   
      Kantajat: Régie Networks (Lyon, Ranska) ja NRJ Global (Pariisi, Ranska) (edustajat: asianajajat B. Geneste ja C. Vannini)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan Euroopan unionin vastuun siitä syystä, että
               
                           —
                        
                        
                           Euroopan komission 10.11.1997 tekemä päätös valtiontuesta N 679/97 on lainvastainen
                        
                     
                           —
                        
                        
                           komissio ei ole ryhtynyt toimiin sen jälkeen, kun kyseinen lainvastaisuus, joka on mainittu Ranskan viranomaisille 8.5.2003 osoitetussa kirjeessä, todettiin
                        
                     
         
               —
            
            
               velvoittamaan Euroopan komission korvaamaan kokonaisuudessaan kantajille kanteessa tarkoitetuista virheistä aiheutuneen vahingon, joka kattaa
               
                           —
                        
                        
                           ajanjakson 1.1.1998–31.12.2000 välisen ajanjakson perusteella suoritetun maksun määrän
                        
                     
                           —
                        
                        
                           siitä oikeudenkäyntimenettelystä johtuvat palkkiot, joka aloitettiin ajanjakson 1.1.2001–31.12.2002 osalta suoritetun maksun palauttamiseksi
                        
                     
                           —
                        
                        
                           tästä oikeudenkäyntimenettelystä johtuvat palkkiot
                        
                     
         
               —
            
            
               velvoittamaan komission korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu sen vuoksi tehtyyn virheeseen, että komission 10.11.1997 tekemä päätös on lainvastainen. Kun komissio on tutkinut radioviestinnän tukiohjelmaa vuonna 1997, se on todennut sen perustamissopimuksen sääntöjen mukaiseksi tutkimatta kuitenkaan kyseisen tukiohjelman rahoitustapaa, vaikka sillä oli velvollisuus tehdä näin unionin tuomioistuimen asiaa koskevan vakiintuneen oikeuskäytännön mukaan, koska kyseinen rahoitus oli erottamaton osa asianomaista tukiohjelmaa. Komission näin tekemä päätös on siis lainvastainen ja merkitsee virhettä, joka voi synnyttää Euroopan unionin sopimussuhteen ulkopuolisen vastuun.
            
         
               2)
            
            
               Toinen kanneperuste, joka perustuu hyvän hallinnon periaatteen loukkaamiseen siitä syystä, että komissio on vuonna 2003 jättänyt korjaamatta vuonna 1997 tekemänsä päätöksen haitalliset vaikutukset. Komissio on todennut 10.11.1997 tekemänsä päätöksen lainvastaisuuden viimeistään 8.5.2003, jolloin se osoitti Ranskan viranomaisille kirjeen, jossa todetaan, että radioviestinnän tukiohjelman rahoitustavat, sellaisina kuin ne on hyväksytty viimeksi 10.11.1997 tehdyllä päätöksellä, ovat ristiriidassa perustamissopimuksen sääntöjen kanssa. Komissio ei ole kuitenkaan ryhtynyt mihinkään toimenpiteisiin korjatakseen todetun lainvastaisuuden. Kantajat katsovat juuri tämän perusteella, että sillä, että komissio on jättänyt korjaamatta vuonna 1997 tekemänsä lainvastaisen päätöksen haitalliset vaikutukset, loukataan hyvän hallinnon periaatetta, joka on Euroopan unionin oikeuden yleinen periaate, ja se voi synnyttää unionin vastuun.